Държавен вестник, бр. 57, 2024 г., стр. 33

БРОЙ  57	
Д Ъ Р Ж А В Е Н  В Е С Т Н И К 	
СТР.  33   
проекти и инвестиционни предложения с предмета 
и целите на опазване на защитените зони; 5. писмо 
с изх. № 05-10-1387/А1/25.01.2024 г. на директора 
на Басейнова дирекция „Черноморски район“ със 
заключение за допустимост на инвестиционното 
предложение спрямо Плана за управление на реч­
ните басейни 2016 – 2021 г., Плана за управление 
на риска от наводнения за Черноморския басейнов 
район 2022 – 2027 г. и съобразно Закона за водите 
и подзаконовите актове по прилагането му при 
спазване на посочените в становището мерки, 
законови изисквания и условия; 6. становище 
с рег. № 793пс-56/22.12.2023 г. на директора на 
Регионална дирекция „Пожарна безопасност и 
защита на населението“ – Бургас, за съответствие 
на инвестиционен проект с правилата и нормите 
за пожарна безопасност; 7. финансова обосновка 
на инвестиционната инициатива; 8. протоколи от 
проведени обществени обсъждания с ползвателите 
на пристанището и другите заинтересовани лица 
по смисъла на Регламент 2017/352.
Към образуваната по заявлението админис­
тративна преписка са приобщени и следните 
документи: писма с вх. № 601#26 и вх. № 601#36, 
с които са представени: допълнени и коригирани 
графични части „ВиК“ от проекта за изменение 
на генералния план за развитие на пристанищен 
терминал „Бургас-запад“, част от пристанище 
за обществен транспорт Бургас по чл. 106а от
ЗМПВВППРБ, и удостоверение за приемане на 
проект за изменение на кадастралната карта и 
кадастралните регистри на пристанищен терминал 
„Бургас-запад“; становище на заместник-минис­
търа на културата (вх. № СТ-84-39/25.01.2024 г.), 
с което съгласува „Проект за изменение на 
генерален план на пристанищен терминал „Бур­
гас-запад“ – част от пристанище за обществен 
транспорт с национално значение Бургас, и 
подробен устройствен план – парцеларен план 
за пристанищната акватория“ с изисквания за 
спазване на разпоредбите на чл. 160, ал. 2 и 
чл. 161 от Закона за културното наследство и за 
предварително съгласуване с Министерството на 
културата на дейности, свързани с интервенция 
на морското дъно.
Проектът за изменение на генералния план в 
съответствие с чл. 112б, ал. 5 от ЗМПВВППРБ е 
изпратен служебно за съгласуване от Междуведом­
ствения съвет по въпросите на граничния контрол, 
министъра на културата и експлоатационните 
дружества, към чиито мрежи и съоръжения е 
налице или се предвижда присъединяване.
Съгласно становище с рег. № 328203-
716/21.03.2024 г. на директора на Главна дирекция 
„Гранична полиция“ Междуведомственият съвет 
по въпросите за граничния контрол е разгледал 
плана. Министерството на външните работи, 
Министерството на транспорта и съобщенията, 
Министерството на икономиката и индустрията, 
Министерството на енергетиката, Министерството 
на земеделието и храните, Министерството на 
регионалното развитие и благоустройството и 
Министерството на туризма съгласуват плана 
без забележки.
Министерството на околната среда и води­
те в предоставения отговор заявява, че ще се 
произнесе по документацията след получаване 
на потвърждение от страна на РИОСВ – Бургас.
Министерството на финансите, Агенция „Мит­
ници“, Главна дирекция „Гранична полиция“ и 
Министерството на здравеопазването съгласуват 
проектите със следните бележки и коментари, 
подробно описани в писмото: 1. Министерството 
на финансите съгласува проектите дотолкова, 
доколкото приложените материали не изискват 
осигуряване на допълнителен финансов ресурс 
по бюджетите на заинтересуваните държавни 
институции; 2. Агенция „Митници“ сочи, че 
проектът за изменение на генерален план за раз­
витие на пристанищен терминал „Бургас-запад“
засяга поземлен имот (ПИ) с идентификатор 
07079.618.1129 (бивш 07079.618.187), който е соб­
ственост на Агенция „Митници“, посоченият 
ПИ е с площ 2900 кв. м и върху него е изгра­
дена сграда с площ 935 кв. м, представляваща 
съоръжение за щателна митническа проверка 
на контейнери; във връзка с функциите, които 
Агенция „Митници“ изпълнява на територията 
на пристанищата за обществен транспорт, аген­
цията съгласува проекта; 3. от Главна дирекция 
„Гранична полиция“ са посочили, че в проекта се 
предвиждат допълнителни битови зони (в новата 
зона на км 29) за обслужване на шофьорите на 
ро-ро, Агенция „Митници“ и гранична поли­
ция; към настоящия момент не се предвижда 
промяна на организацията на извършване на 
граничния контрол и дежурните помещения на 
служителите от ГКПП; посочено е също, че при 
евентуално бъдещо изграждане на ро-ро комплекс 
на 29 км в терминал „Бургас-запад“ считат за 
необходимо изготвените от пристанище „БМФ 
Порт Бургас“ технически проекти, съдържащи 
детайли и спецификации, да бъдат съгласувани 
с ГДГП с цел спазване нормите на Шенгенското 
и националното законодателство и създаване 
на необходимите условия за осъществяване на 
гранични проверки на ро-ро кораби; също така 
на терминала не се предвижда монтиране на 
преместваеми обекти с цел регистриране на 
данни относно влизането и излизането, както и 
данни относно отказа за влизане на граждани на 
трети страни, преминаващи външните граници 
на държавите членки, във връзка със сключен 
договор по обществена поръчка с предмет: 
„Мерки по привеждане на сухопътните, речните 
и морските ГКПП на Република България в 
съответствие с изискванията на Регламент (ЕС) 
2017/2226 на Европейския парламент и на Съвета 
от 30 ноември 2017 г. за създаване на Система 
за влизане/излизане (СВИ) на ЕС“, с обособена 
позиция № 1 „Изработка, доставка и поставяне 
на нови преместваеми обекти за създаване на 
работни помещения за извършване на граничен 
контрол на ГКПП“; 4. Министерството на здра­
веопазването ще се произнесе по проекта на 
план след допълване на документацията, както 
следва: а) на основание чл. 19, ал. 3 от Наредба 
№ 10 от 31.03.2014 г. за обхвата и съдържанието, 
изработването, одобряването и изменението на 
генералните планове на пристанища с обществен 
транспорт (ДВ, бр. 32 от 2014 г.), чл. 49, ал. 1 от 
Наредба № 8 от 14.06.2001 г. за обема и съдържа­
нието на устройствените планове (ДВ, бр. 57 от 
2001 г.) и чл. 115, ал. 4 от Закона за устройство 
на територията се представи издаденото от ВиК 
дружеството писмо, съдържащо изходните данни 
за проектиране, въз основа на които са разрабо­